भारत की अग्रणी महिला बैडमिंटन खिलाड़ी और मौजूदा चैम्पियन सायना नेहवाल शुक्रवार को आस्ट्रेलिया ओपन सुपर सीरीज टूर्नामेंट से बाहर हो गईं। सायना को क्वार्टर फाइनल में चीन की यु सुन ने 21-17, 10-21, 21-17 से हराया। यह मैच 78 मिनट चला। सायना ने 2016 के अलावा 2014 में यह खिताब जीता था लेकिन इस साल वह इसे बचाने में नाकाम रहीं। सायना नेहवाल ने गुरुवार को ऑस्ट्रेलिया ओपन सुपरसीरीज के क्वॉर्टर फाइनल में प्रवेश किया था।सायना से पहले पी.वी. सिंधु, किदांबी श्रीकांत और बी.साई. प्रणीत ने भी टूर्नामेंट के क्वॉर्टर फाइनल में प्रवेश कर चुके हैं। सायना ने संघर्षपूर्ण मुकाबले में सोनिया को 21-15, 20-22, 21-14 से मात देकर क्वॉर्टर फाइनल में जगह बनाई थी।
awa_Deva